पाकिस्तान हादोराव जोनोम मोन्नाय जाइस - इ - महामद उदखारि हान्जाया बमा बेरफ्रुनाय जाथायजों लोब्बा दं होन्ना सिमान जायो,जाय जाथाया भारतनि रौनिया हान्जाफोरनि गेजेराव गेदेरसिन गाग्लोबनाय ।बसुमथारि बिथांखौ बाक्सा जिल्लानि तामुलपुर ओनसोलाव थानाय कालबारि गामिनि होन्ना सिनायथि मोन्नाय जायो ।आसाम हादोरसानिनो बंगाइगांव जिल्लानि पबित्र बर्मन बिथांआबो बमा बेरफ्रुनाय जाथायाव दं,जाय बिथांखौबो बमा बेरफ्रुनाय लोगो लोगो सुबुं सावस्रि मोखां बिजाबफोराव मुंख्लं जाबाय होन्ना खौरां गोसारलादोंमोन,नाथाय नखरनि सुबुंफोरनिफ्राय खौरां मोन्नाय बादिब्ला बिथांआ बमा बेरफ्रनाय जाथायाव दंमोनब्लाबो इसेल' जखम जादों आरो दासान्दि मोजाङै दं होन्ना मिथिनो मोनफिन्नाय जायो ।मिथिनो मोन्नाय बादिब्ला ब्रिहस्पथिबाराव सीआरपीएफ रौनिया हान्जानि गासै गं  50  बास गारिफोरा स्रिनगर - जम्मु राजा लामाजों पुलवामा फार्से थांगासिनो दंमोन ।